Komisijos reglamentas (EB) Nr. 285/2000
2000 m. vasario 4 d.
iš dalies keičiantis Reglamentą (EEB) Nr. 1859/82 dėl respondentinių ūkių atrankos žemės ūkio pajamoms nustatyti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], su paskutiniais pakeitimais, padarytais Reglamentu (EB) Nr. 1256/97 [2], ypač į jo 4 straipsnio 4 dalį,
kadangi:
(1) 1982 m. liepos 12 d. Komisijos reglamento (EEB) Nr. 1859/82 dėl respondentinių ūkių atrankos žemės ūkio pajamoms nustatyti [3] I priedas su paskutiniais pakeitimais, padarytais Reglamentu (EB) Nr. 60/97 [4], nustato regiono respondentinių ūkių skaičių.
(2) Graikijai 1985 ir vėlesniems metams buvo nustatyti 7200 respondentiniai ūkiai. Nuo to laiko šis skaičius nepasikeitė, nors ūkių skaičius Graikijoje labai sumažėjo. Mažėjant ūkių skaičiui, augo jų dydžio vidurkis, ir ūkiai suvienodėjo, o remiantis mažesniu respondentinių ūkių skaičiumi nei dabartinis, yra lengviau pasiekti patenkinamą reprezentatyvumą. Dėl to reikėtų iš dalies pakeisti Reglamento (EEB) Nr. 1859/82 I priedą.
(3) Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1859/82 I priede pateikta Graikijai skirta lentelė šiuo reglamentu yra keičiama šio reglamento priede pateikta lentele.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1999 ataskaitinių metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. vasario 4 d.